open-index/open-wikipedia-markdown huggingface dataset:
Diego Junqueira

**Diego Junqueira** (født 28. desember 1980 i Tandil, Argentina) er en argentinsk tennisspiller som ble profesjonell i 2001. Han hadde per. juni 2009 ikke vunnet noen ATP-turneringer. I 2008 nådde han 2. runde i French Open, noe som er hans beste resultat i Grand Slam-sammenheng. I mars 2009 var han rangert som nr. 68 i verden. Han trenes av Walter Grinovero, og han bor i Argentinas hovedstad Buenos Aires. 

## Karriere som junior
Diego «Chuky» Junqueira ser ikke ut til å ha hatt en juniorkarriere, ifølge resultater fra ITF. Men han startet å spille tennis som en femåring. Disse resultatene tar kun utgangspunkt i den eneste turneringen han har deltatt i på høyt nivå. Junqueira kvalifiserte seg til turneringen i Argentina i 1998, men tapte i første runde. 

## Karriere som senior
### 2000 til 2007
Junqueira nådde sin beste karriereranking i juni 2006, da han var ranket som nr. 146. 

### 2008
Junqueira hadde stor suksess i Challenger-turneringene fra slutten av februar til begynnelsen av april. Han nådde semifinale i Chile (der han tapte mot Eduardo Schwank, ranket nr. 140), finale i Ecuador (der han vant mot Fernando Vicente, ranket nr. 155) og semifinale i Frankrike (der han vant mot Boris Pashanski og Marc López, ranket henholdsvis som nr. 105 og 192). Med disse resultatene klarte han for første gang på nesten to år å komme blant de 200 beste i verden. 

I mai vant han en Challenger-turnering i Italia. Junqueira vant denne turneringen ved å slå Dick Norman (ranket nr. 206), Harel Levy (ranket nr. 162), Santiago Ventura (ranket nr. 97), Nicolas Devilder (ranket nr. 153) og Máximo González (ranket nr. 149). De fire sistnevnte var henholdsvis seedet som nr. 6, 1, 5 og 4 i turneringen. Deretter vant han mot Luis Horna (ranket nr. 102) i kvalifiseringen til French Open 2008, og med denne seieren sikret han seg plass i årets andre Grand Slam-turnering.

### 2009
I årets første Grand Slam-turnering, Australian Open 2009, tapte han mot franskmannen Richard Gasquet 6-7(5), 7-6(3), 6-3, 6-4 i første runde. 

## Referanser


## Eksterne lenker
* 
* Junqueira - resultater fra nylig spilte kamper
* Junqueira - ranking historie på verdensbasis
László Rajk

**László Rajk** (; født 8. mars 1909 i Székelyudvarhely (nåværende Odorheiu Secuiesc i Romania), død ved henrettelse 15. oktober1949 i Budapest) var en ungarsk kommunistisk politiker. Han hadde blant annet vervene som  innenriks- og utenriksminister, men ble offer for en utrenskningsprosess og ble henrettet etter en showpreget rettssak.

Rajk var blant annet ansvarlig for oppbyggingen av det hemmelige politiet ÁVH. Han kom imidlertid på kant med Ungarns leder Mátyás Rákosi og ble i 1949 anklaget for å være spion for Josip Tito og andre fiktive forbrytelser. I den farseaktige rettssaken samme høst tilsto Rajk alle påstander, og ble dømt til døden for sine påståtte forbrytelser. Dødsdommen ble fullbyrdet et par uker etter rettssaken.

## Referanser
Maria Brink

**Maria Brink** (født 17. desember 1977 i Albany i New York) er en amerikansk vokalist og låtskriver. 

Brink er mest kjent som vokalist og låtskriver i metalbandet In This Moment, og har sammen med bandet gitt ut to musikkalbum. Hun er kjent for å bruke både vanlig synging og growling i sangene. 

I 2011 sang hun vokalen til «Maria» på  med Queensrÿche på Shiprocked 2011, i tillegg til vokal for In This Moment.

## Diskografi
;Album
* In This Moment: *[[Beautiful Tragedy]]* (2007)
* In This Moment: *[[The Dream (In This Moment album)|The Dream]]* (2008)

;Singler
* In This Moment: *Prayers* (2006)
* In This Moment: *Beautiful Tragedy* (2007)
* In This Moment: *Forever* (2008)
* In This Moment: *Call Me* (2009)

## Referanser


## Eksterne lenker
* 
* 
* 
* 
*
ÁVH

**Statens Beskyttelsesorgan** (ungarsk: Államvédelmi Hatóság eller ÁVH) var det kommunistiske hemmelige politiet i Ungarn fra 1945 til 1956. Det ble opprettet etter mønster av og som et vedheng til Sovjetunionens hemmelige politi, men fikk snart et rykte for utpreget brutalitet etter utrenskningene som startet i 1948, økte i 1949 og endte i 1953. Det stod bak omfattende brudd på menneskerettighetene, deriblant tortur og drap. 

I 1953 døde Stalin og Imre Nagy (en moderat reformist) ble utnevnt til statsminister i Ungarn. Under Nagys første regjering fra 1953 til 1955 ble ÁVHs makt gradvis begrenset. Som følge av avstaliniseringen kom det ikke til en gjenopprettelse av Államvédelmi Hatóság som en egen organisasjon, men kommunistene kom likevel også senere til å benytte seg av agenter i kampen mot påståtte fiender av kommunismen.

Organisasjonen ble opprettet under navnet *Politikai Rendészeti Osztály* (PRO), men skiftet navn til *Magyar Államrendőrség Államvédelmi Osztálya* (ÁVO) året etter. I 1948 fikk organisasjonen navnet *Belügyminisztérium Államvédelmi Hatósága* (ÁVH). ÁVHs mest sentrale lederskikkelse var Gábor Péter.
A Darker Shade of Evil

***A Darker Shade of Evil*** er den første EP-en til det norske avant-garde metal-bandet Fleurety. EP-en ble gjenutgitt med sammen med studioalbumet *[[Min tid skal komme]]*. 

## Sporliste
Side A:
# «Profanations Beneath the Bleeding Stars» (5:02)  
Side B:
# «...And the Choirs Behind Him» (1:27)  
# «My Resurrection in Eternal Hate» (4:46) 

## Artister
Besetning:
*Svein Egil Hatlevik – trommer, vokal, synth
*Alexander Nordgaren – gitar, bass, vokal
*Per Amund Solberg - bass (session)

## Referanser


## Eksterne lenker
* Discogs.com - Fleurety ‎– A Darker Shade Of Evil
Mátyás Rákosi

**Mátyás Rákosi** (født 9. mars, 1892 
 som Mátyás Rosenfeld, død 5. februar, 1971 var en ungarsk kommunistisk politiker av jødisk opprinnelse og født i det nåværende Serbia. Han var de facto leder av det kommunistiske Ungarn mellom 1945 og 1956 &mdash; først som generalsekretær i Ungarns Kommunistparti 1945–1948 og senere som generalsekretær i Partiet for Ungarns arbeidende folk 1948–1956. Hans styre beskrives som et stalinistisk diktatur.

## Referanser


## Eksterne lenker
*
Heart of the Sunrise

«**Heart of the Sunrise**» er en sang fra det engelske progressiv rock-bandet Yes, utgitt på albumet *[[Fragile (album)|Fragile]]* i 1971. Sangen er skrevet av Jon Anderson, Bill Bruford og Chris Squire. Rick Wakeman var også med under komponeringen, men måtte av kontraktsmessige årsaker avstå fra kreditering. Dette er albumets lengste sang, med sine 10 minutter og 35 sekunder.

## Struktur
Sangen starter med et tema i form av et bass-riff i 3/4-dels takt. Resten av instrumentene kommer gradvis med på temaet, som etter sekvensen går over til en slags funk-stil i 4/4-dels takt. Dette «funk»-temaet brytes så av med en trippel repetisjon av åpningstemaet.

En myk melodi på gitar spilles og moduleres før første vokale vers. Denne seksjonen starter i 6/8-dels takt, men går snart over i et nytt tema som spilles i 5/8-dels takt. Mot slutten av sangen kommer et collage av sangens forskjellige temaer som bygger opp mot et crescendo før sangen ender brått. 

## Konsertfremføringer
Under konserter blir sangen fremført stort sett som innspillingen, men med en liten endring i «funk»-temaet som etter hvert har fått et reggae-preg. Sangen er bandets femte mest spilte under konserter, og finnes på flere av bandets konsertalbum.

Offisielle utgivelser med konsertopptak av «Heart of the Sunrise»:
* *[[Yessongs]]* 
* *[[Symphonic Live]]* 
* *[[The Word Is Live]]*  
* *[[Yesyears]]*  
* *[[An Evening of Yes Music Plus]]* (med Anderson Bruford Wakeman Howe)
* *[[Live at Montreux 2003]]*
* *[[Union Live]]*
**[[In the Present – Live from Lyon]]*

## Personell
På originalinnspillingen fra 1971 medvirker:
*Jon Anderson: vokal
*Steve Howe: elektrisk gitar
*Chris Squire: bass
*Rick Wakeman: Hammondorgel, Mellotron, synthesizer
*Bill Bruford: trommer, perkusjon

## Referanser


## Eksterne lenker
*
Det brenner i natt!

***Det brenner i natt!*** er en norsk dramafilm fra 1955, regissert av Arne Skouen. Den var med i konkurransen på Cannes filmfestival i 1955.

## Handling
*Tim* er korrekturleser i en Oslo-avis om dagen; pyroman om natten. Bare én annen vet om *Tim*s nattside: barndomsvennen og avisens redaktør. I alle år har de voktet over hemmeligheten hans, frem til sosialsekretæren *Margrethe* blir delaktig i den. Oppsatt av å være til hjelp, blir hun *Tim*s fortrolige. Men en annen journalist oppdager etter hvert sannheten om Tim, og forsøker å avsløre ham. Samtidig blir Tim mer og mer forelsket i Margrethe, men han oppdager snart at hun ikke gjengjelder disse følelsene.

## Medvirkende
* Claes Gill – *Tim*
* Elisabeth Bang – *Margrethe, sosialsekretær*
* Harald Heide Steen – *Tims barndomsvenn*
* Gudrun Waadeland – *Korrekturassistent*
* Thor Hjorth-Jenssen – *Journalist*
* Helge Essmar – *Redaksjonssekretær*
* Harald Aimarsen – *Redaksjonsmedarbeider*

## Referanser


## Eksterne lenker
*
Kommunalt foretak

**Kommunalt foretak** (**KF**) er betegnelse for en selskapsform som brukes for virksomheter som er del av en norsk kommune. I  motsetning til kommunalt eide aksjeselskap, utgjør et KF ikke et selvstendig rettssubjekt. **Fylkeskommunalt foretak** (**FKF**) er tilsvarende betegnelse på selskaper eid av fylkeskommune. KF- og FKF-selskaper gir ikke eieren noe begrensning i økonomisk ansvar slik som et aksjeselskap gjør. 

Foretaket har et styre og en daglig leder. Mens kommunelovens vanlige system er at den øverste myndighet ligger i kommunestyret, med mindre den blir eksplisitt delegert nedover i organisasjonen, gjelder det motsatte for kommunale foretak. Det vil si at myndigheten i utgangspunktet er delegert til foretakets styre, med mindre den er trukket tilbake av kommunestyret.
KF

**KF** har flere betydninger:

* Kommunalt foretak
* Kommuneforlaget
* Tidligere klasseinndeling innen bilsporten Gokart

## Fotballklubber
Forkortelsen KF for *klubb fotball* er vanlig brukt blant klubber på Balkan:
* KF Arbëria
* KF Ballkani
* KF Besa
* KF Drenica
* KF Drita
* KF Feronikeli
* KF Laçi
* KF Llapi
* KF Shkëndija
* KF Skënderbeu Korçë
* KF Tirana
* KF Trepça
* KF Trepça’89
* KF Vllaznia Shkodër
Persisk soltitter

**Persisk soltitter** er en paddehodeagam. Den ble tidligere regnet som en underart av soltitter (*P. helioscopus*), men har nå fått status som en egen art.

Arten finnes hovedsakelig i Iran, der den forkommer i den vestlige og nordvestlige delen av det sentrale platået, men utbredelsen strekker seg til nordøstre Tyrkia og østre Transkaukasia. Det finnes flere isolerte populasjoner i Araks-dalen i Armenia og i Nakhitsjevan og Zuvand-området i Aserbajdsjan.

## Litteratur
* 

## Eksterne lenker
* 

* IUCN Red List – ''Phrynocephalus persicus''
* «Conservation of the Endangered Persian Sun Watcher Lizard: Step 1» Om vern av *P. persicus* i Armenia.
Danuvius

**Danuvius** var en keltisk romersk elvegud knyttet til Donau (latin: Danuvius, Danubius)

## Etymologi

Navnet Danuvius er av indoeuropeisk opprinnelse og avledet av ordroten deH2nu som betyr ”elv” og som også forekommer i elvenavn som Rhodanus (Rhône), Don og Dniester. Flere gudenavn har tilsynelatende det samme opphavet, herunder der irske Danu og den walisiske Dôn, men den eventuelle sammenhengen er ikke klar.

## Inskripsjoner

Inskripsjoner med en gud kalt Danuvius stammer fra de romerske provinsene Raetia, Noricum og Pannonia. Funnstedene er i dagens Mengen og Risstissen i Baden-Württemberg, Budapest i Ungarn og Osijek i Kroatia. Den mest berømte illustrerte fremstilling av Danuvius er på Trajansøylen i Roma, hvor Danuvius er avbildet som en typisk elvegud, med sterke likhetstrekk til Neptun.

## Grekere, dakere og gotere

Grekerne kjente Donau på et tidlig tidspunkt i antikken og elven gikk under navnet Hister eller Istros. I Hesiods Theogoni er Istros sønn av Okeanos og Tethys. Dakerne tilba Hister. Det samme gjorde goterne, som også dyrket Danuvius (got. Δούναβις = *Donaws) som en hevnens gud. Den gotiske feltherren Gainas lot til og med sine romerske forfølgere bli ofret i elven.

## Litteratur

Garrett S. Olmsted: The Gods of the Celts and the Indo-Europeans; Innsbruck 1994. ISBN 3-85124-173-8

Herwig Wolfram: Die Goten; München 1990 (3. opplag). ISBN 3-406-33733-3
A5-papir

**A5** er betegnelsen for papirstørrelsen med 148mm x 210 mm.

Papiret er halvparten så stort som et A4-papirformat.

## Se også
* Papir
* Ris, enhet for papir
* Bok, enhet for papir

## Referanser
Cirkus Fandango

***Cirkus Fandango*** er en norsk dramafilm fra 1954 regissert av Arne Skouen. Den deltok på Cannes filmfestival i 1954.

Skouen utga i 1953 boken *Cirkus Fandango : en filmfortelling*, med historien som han året etter viste på film.

## Handling
Fandango er direktør for et omreisende sirkus, som består av en håndfull artister. Men det hersker en tydelig konflikt mellom direktøren, og flere av de andre artistene. Den gamle klovnen Papa må blant annet være et levende mål for en bueskytter som drikker alt for mye alkohol. Men flere av de andre ansatte krever at dette nummeret skal avlyses.

Men så dukker en ung gutt som heter Jannik opp ved sirkuset, og tar over jobben til Tove. Jannik har evner som både lommetyv og imitator, og han blir raskt forelsket i Tove.

## Medvirkende
* Arne Arnardo – Fandango, sjef
* Joachim Holst-Jensen – Papa, klovn
* Ilselil Larsen – Tove
* Toralv Maurstad – Jannik
* Adolf Bjerke – Legen
* Svein Byhring – Stallgutten
* Anita Ellingsen – Sykepleiersken
* Turid Haaland – Carmen
* Jørgen Henriksen – Stump
* Arvid Nilssen – Snekkeren
* Aud Schønemann
* Alberto Schtirbu – Harmandez
* Tom Tellefsen – Regissøren
* Einar Vaage – Raskolnikov, stallmester
* Ottar Wicklund – Alfred

## Referanser


## Eksterne lenker
*
Mekhitarister

**Mekhitaristene** (armensk ) er en orden av armensk-katolske munker som holder til på øya San Lazzaro ved Venezia og i Wien. De er kjent for sine vitenskapelige utgaver av gamle armenske tekster.

Mehitaristenes grunnlegger, Mekhitar (Mechitar), var født i Sebaste i Armenia i 1676. Han gikk i kloster, men var bekymret over kulturnivået i Armenia under tyrkisk styre, og ønsket å heve det. Etter å ha knyttet kontakter med vestlige misjonærer ble han interessert i å oversette vestlige tekster til armensk og opprette skoler for å bedre undervisningen.

Mekhitar dro til Roma i 1695 for å studere, men på grunn av sykdom måtte han avbryte reisen og vende tilbake til Armenia. I 1696 ble han ordinert som prest og virket som sådan i fire år. I 1700 dro han til Konstantinopel og begynte å samle disipler omkring seg. I 1701 sluttet han seg til romerkirken og dannet en religiøs institusjon sammen med 16 tilhengere. De ble motarbeidet av andre armenere og tvunget til å flytte til Morea, som da var venetiansk, hvor de bygget et kloster i 1706. Da det brøt ut kamper mellom tyrkerne og venetianerne flyttet de til Venezia, hvor øya San Lazzaro ble overdratt dem i 1717. San Lazzaro har vært mekhitaristenes hovedkvarter inntil i dag. Mekhitar selv døde i 1749.

Munkeordenen vokste seg rik ved gaver. På grunn av abbeden Melhonians oppførsel valgte en gruppe munker å forlate Venezia og velge sin egen abbed, først i Trieste, så i Wien i 1810. De opprettet også et trykkeri. I 1810 ble alle munkeinstitusjoner i Venezia avskaffet av Napoleon, men han gjorde et unntak for mekhitaristene. I år 2000 slo de to grenene av ordenen seg sammen igjen.

## Se også
* San Lazzaro degli Armeni
## Eksterne lenker
*
Stina Aronsons pris

**Stina Aronsons pris** er en svensk litteraturpris på SEK 100 000 (2011). Prisen ble innstiftet i  og deles ut av Samfunnet De Nio.

## Liste over prisvinnere

## Se også
* Stina Aronson

## Eksterne lenker
*
Hestøya (Brønnøysund)

**Hestøya** er en bydel i Brønnøysund. Via molo og fyllinger kommer man fra Hestøya også til Tverrøya og Nordøya. Fra Nordøya går det ferge til Sauren på Stortorgnes. Fra Hestøya går den 550 meter lange Brønnøysundbrua over sundet og binder dermed øya Torget, med fjellet Torghatten til fastlandet. Broen ble ferdigstilt i 1979.  

Hestøya, sammen med Skarsåsen hadde under Andre verdenskrig tyske lyskastere installert. 

Brønnøysunds bygrense gikk rett vest om Hestøya, og markerer i dag skillet mellom to skolekretser, henholdsvis for Nordhus skole og Brønnøysund barne- og ungdomsskole.

## Referanser
Yours Is No Disgrace

«**Yours Is No Disgrace**» er en sang fra det engelske progressiv rock-bandet Yes, innspilt høsten 1970 og utgitt på deres album *[[The Yes Album]]* i februar 1971. Sangen er skrevet av Jon Anderson, Chris Squire, Steve Howe, Bill Bruford og Tony Kaye. Dette er et av bandets første forsøk på den «episke stilen» bandet senere ble kjent for, og sangen består av komplekse rytmiske og melodiske temaer. Sangen er 9 minutter og 41 sekunder lang.

## Struktur
Sangen åpner med et country-lignende tema som kan minne om åpningstemaet til TV-serien *[[Bonanza]]*. Så kommer trommene, bassgitaren og orgelet med, og som skaper et sterkt rytmisk tema med et enkelt orgeltema på toppen. Gitaren går over i et nesten svevende arpeggio-tema som moduleres. Første vers synges over et akkordbasert orgeltema. 

Etter første vers kommer resten av instrumentene inn og skaper en lignende rytmisk følelse som fra før første vers. Dette rytmiske temaet punkteres av en frenetisk og aggressiv gitarsolo, og så kommer det en rekke korte gitarsoloer i forskjellige stilarter som rock, jazz, country og hard rock-lignende, før det går over i et a cappella-vers, kun med et staccato bass-riff i bakgrunnen. Så dreies musikken først gradvis over i et crescendo, hvorpå det brått vendes tilbake til sangens rytmiske hovedtema. Sangen avsluttes med en repetisjon av åpningens country-inspirerte tema og det påfølgende rytmiske temaet.

## Konsertfremføringer
«Yours Is No Disgrace» er en av bandets ti mest fremførte under konserter. Bandet har hatt den med på de fleste turneene siden sangen ble skrevet sommeren 1970. Konsertversjonene er som oftest meget lik studioinnspillingen.

Offisielle konsertopptak av «Yours Is No Disgrace» finnes på:
**[[Yessongs]]*
**[[House of Yes: Live from House of Blues]]*
**[[The Word Is Live]]*
**[[Songs from Tsongas]]*
**[[Union Live]]*
**[[In the Present – Live from Lyon]]*

## Personell
På originalinnspillingen fra 1970 medvirker:
*Jon Anderson: vokal
*Steve Howe: gitarer
*Chris Squire: bass
*Tony Kaye: Hammondorgel
*Bill Bruford: trommer

## Litteratur
*Dimery, Robert *«1001 Albums You Must Hear Before You Die»* New York: Quintet Publishing Limited, 2005. ISBN 9780789313713
*Covach, John Rudolph og Boone, Graeme MacDonald *«Understanding Rock: Essays in Musical Analysis»* New York: Oxford University Press, 1997. ISBN 0195100050

## Referanser


## Eksterne lenker
*
Carl-Johan Vallgrens litteraturpris till yngre författare

**Carl-Johan Vallgrens litteraturpris till yngre författare** er en litteraturpris som deles ut årlig og som består av en ikke oppgitt pengesum. Prisen ble innstiftet av Carl-Johan Vallgren i 2003 (året etter at han selv hadde mottatt Augustpriset).

## Liste over prisvinnere

## Referanser
William, hertug av Cumberland

**Prins William Augustus, hertug av Cumberland** (født , død 31. oktober 1765) var sønn av kong Georg II av Storbritannia og Caroline av Ansbach. Han er best kjent for sin rolle i å stoppe Jakobittopprørene i slaget ved Culloden i 1746. Han hadde en vellykket militær karriere frem til 1757. Den 10. september 1757 signerte han på vegne av Kurfyrstedømmet Hannover en avtale med Frankrike om at Hannover skulle trekke seg ut av syvårskrigen; avtalen ble inngått i Kloster Zeven i dagens Tyskland, og er senere blitt kjent som Klosterzevenkonvensjonen. Avtalen med Frankrike provoserte Preussen, som var Hannovers nærmeste allierte, og året etter gikk Hannover på nytt med i krigen. William Augustus vendte tilbake til Storbritannia i vanære. Etter dette fikk han aldri militær kommando igjen, og rettet heller blikket mot politikken. 

Da hans nevø besteg tronen i 1760 som kong George III av Storbritannia ble William Augustus en av den nye kongens nærmeste rådgivere. Denne posisjonen beholdt han de siste fem årene av sitt liv. 

## Referanser
Bergen hovedbrannstasjon

**Bergen hovedbrannstasjon** er Bergen brannvesens hovedkvarter og ligger på Nygårdstangen ved Store Lungegårdsvann, sentralt plassert ved et trafikknutepunkt i Bergen. 

## Bygningen
Bygningen tegnet av arkitektkontoret Stein Halvorsen AS fikk 1. premie etter en konkurranse i 2000. Brannstasjonen ble oppført mellom 2005-2007. Bygningen har form som en kvart sirkel. Mot trafikkmaskinen virker bakveggen lukket og i stor grad tekket med kobber. Hovedfasaden vendt mot Store Lungegårdsvannet og Fjellsiden er bygget i glass og ubehandlet, sibirsk lerk.

På bakkeplan er det et stort garasjeanlegg. Oppholdsrom, soverom og kantine ligger i 2. etasje og kontorer øverst, sammen med 110-sentralen i Hordaland. Bygningen inneholder også treningsrom og en stor gymsal. 

Bygningen er på totalt 7800 kvadratmeter og hadde en kostnad på 180 millioner. Prosjektets totalkostnad var på 300 millioner kroner.

## Referanser


## Se også
* Corps de Garde (Bergen)
* Gamle Bergen hovedbrannstasjon
* Skansen brannstasjon
* Bergen brannvesen

## Eksterne lenker
* Stein Halvorsen AS
* Bygg.no 
* Bergen hovedbrannstasjon - Et signalbygg i bybildet 
* Bergen Byleksikon på nett, om Hovedbrannstasjonen
Anna Schulze

**Anna Schulze** (født 1. juli 1968) er en svensk forfatter og fiolinist. Hun var en av to bokdebutanter som ble gitt ut av Bonniers förlag høsten 2006.

Hun har utdannelse som klassisk fiolinist fra i Musikhögskolan i Göteborg, og var profesjonell musiker før hun ble forfatter.

Hennes bokdebut var novellesamlingen *Brist*, som handler om mennesker som befinner seg i ulike typer livskriser. Den røde tråden i boken er – som tittelen henspiller på – *mangelen* (brist): mangelen på venner, på kjærlighet, på retninger i livet.

## Bibliografi
* 2017 *Kidnappningen*
*2013 *Vårt gemensamma liv*
*2011 *Att ringa Clara*
* 2008 *Ge mig en människa*
* 2006 *Brist*

## Priser og utmerkelser

* 2006 Carl-Johan Vallgrens litteraturpris till yngre författare

## Referanser
Tom Clancy’s Splinter Cell: Conviction

***Tom Clancy's Splinter Cell: Conviction*** er det sjette spillet i ''Splinter Cell''-serien. I denne utgaven blir hovedpersonen, Sam Fishers datter, drept av en hemmelig gruppe. Som Fisher skal spilleren finne denne gruppen og hevne drapet på datteren. I dette spillet kan spilleren være FPS eller agent.

Splinter Cell: Conviction introduserer en rekke nye spill-funksjoner til Splinter Cell-serien. Spilleren kan for eksempel markere spesifikke mål, for eksempel fiender eller gjenstander, og skyte dem i rask rekkefølge uten å målrette hver enkelt mål manuelt. Andre nye funksjoner inkluderer muligheten til å forhøre karakterer i sanntid, og bruke objekter i det omkringliggende miljøet mot dem.

## Handling
Spillets historie er delt inn i to deler. Hoveddelen er spillets enkeltspiller-kampanje, som gir spilleren kontroll over Sam Fisher tre år etter hendelsene i Splinter Cell: Double Agent. De to agentene Archer og hans russiske partner Kestrel er utplassert til Nevsky Prospekt i St. Petersburg, Russland for å hindre korrupte elementer fra det russiske militæret fra å selge avanserte stridshoder på en svartebørs. Etterretning fra den kriminelle Andriy Kobin peker på smugleren Valentin Lesovsky. Archer og Kestrel har i oppgave å si opp Lesovsky og hans med-arbeider, Boris Sychev, samt få tak i Lesovskys kontakter.

Etter å ha gjennomført oppdraget, blir Archer og Kestrel deretter utplassert ved den russiske ambassaden i Baku, Aserbajdsjan for å samle etterretning om en våpen-avtale utført av den tidligere russiske GRU-oberst Leonid Bykhov. De observerer avtalen og er vitne til at Bhykov forråder sin kollega, Tagizade, og beordrer håndlangerne sine til å drepe ham. Archer og Kestrel forhører Bhykov, og får vite at han samarbeider med generalmajor Kerzakov, som er i Yastreb Complex, en underjordisk festning som ligger under Moskvas røde plass.

## Referanser

## Eksterne lenker
*
Taylor Phinney

**Taylor Phinney** (født 27. juni 1990 i Boulder, Colorado) er en tidligere amerikansk syklist.

Han er sønn av den tidligere profesjonelle syklisten Davis Phinney og den tidligere skøyteløperen og syklisten Connie Carpenter-Phinney. Phinney startet i en alder av 15 år på Team Slipstreams juniorlag. Han vant rundt 30 ritt i sitt første år. Hans store gjennombrudd kom i august 2007 da han vant temporittet under VM i landeveissykling for junior. I oktober 2007 vant han det individuelle forfølgelsesrittet under det amerikanske mesterskapet på bane, 17 år gammel. Phinney ble nummer syv på individuell forfølgelse under Sommer-OL 2008. Senere samme år tok han tre gullmedaljer under det amerikanske mesterskapet på bane. Etter 2008-sesongen gikk han over fra Slipstream til Lance Armstrongs nye U23-lag Trek-Livestrong.

26. mars 2009 ble han som 18-åring verdensmester i individuell forfølgelse. To måneder senere vant han U23-utgaven av Paris–Roubaix. I 2010 forsvarte han VM-tittelen i individuell forfølgelse. Han forsvarte også seieren fra Paris–Roubaix, og ble U23-mester i temporitt på landevei.

Før 2011-sesongen gikk han over til BMC Racing Team og fokuserte fullt ut på landeveissykling. Han fikk kun en seiser i 2011. Under Giro d'Italia 2012 vant han den første etappen og ble den tredje amerikaner til å bære den rosa trøya.

Phinney ble hardt skadet etter å ha krasjet i en utforkjøring under landeveisrittet i det amerikanske mesterskapet i mai 2014.. Det tok 14 måneder før han var tilbake i konkurranse.

Han la opp etter 2019-sesongen.

## Meritter
### Banesykling

;2007
: – Individuell forfølgelse, USAs nasjonale mesterskap

;2008
: – Individuell forfølgelse, junior-VM 
: – Individuell forfølgelse, USAs nasjonale mesterskap
: – 1 km temporitt, USAs nasjonale mesterskap
: – Lagforfølgelse, USAs nasjonale mesterskap

;2009
: – Individuell forfølgelse, VM
: – 1 km temporitt, VM 
: – Individuell forfølgelse, USAs nasjonale mesterskap 
: – Poengritt, USAs nasjonale mesterskap
: – Lagforfølgelse, USAs nasjonale mesterskap

;2010
: – Individuell forfølgelse, VM 
: – Omnium, VM 

### Landeveissykling

;2007
: – Temporitt, junior-VM

;2008
: – Temporitt, junior-VM
;2009
:Prologen, Fleche du Sud 
:U23-Paris–Roubaix
;2010
:Fire etapper og sammenlagt, Olympia's Tour
:U23-Paris–Roubaix
: To etappeseire, Tour of Utah
: Prologen, Tour de l'Avenir
: Amerikansk mester på tempo
: – Temporitt, U23-VM
: – Landeveisritt, U23-VM
;2011
:Prologen, Eneco Tour
;2012
: 1. etappe, Giro d'Italia (ITT)
: 7. etappe, USA Pro Challenge (ITT)
: – Temporitt, VM i landeveissykling
;2013
:4. etappe, Polen rundt
:3.-plass sammenlagt, Tour of Qatar
;2014
:Sammenlagt og 1. etappe (ITT), Dubai Tour 
:5. etappe, Tour of California
: Amerikansk mester på tempo
;2015
:1. etappe, USA Pro Cycling Challenge
: – Verdensmester i lagtempo
;2016
: Amerikansk mester på tempo

## Referanser


## Eksterne lenker
* 
*
Operasjon Bundle

**Operasjon Bundle** var en sabotasjeaksjon som foregikk mellom oktober 1943 og april 1944, rettet mot den tyske okkupasjonsmaktens skipstrafikk i Oslo havn. Operasjonen var en oppfølger til suksessen Operasjon Mardonius i april 1943.

Deltagere i Operasjon Bundle var blant annet Gregers Gram og Max Manus, samt to fra Kompani Linge, Einar Judén og Carl Fredrik Wiborg. Kolbein Lauring, som akkurat var blitt løslatt etter å ha sonet over to år i tysk fangenskap, tok seg jobb på en bunkringsbåt og hjalp til med spaning.

Etter Mardonius hadde vaktholdet rundt havnen blitt forsterket, samt det var installert flere lys rundt skipene. I tillegg ble flere limpets oppdaget i Tor Stenersen og Martin Olsens dekkleilighet 11. desember 1943, noe som førte til ytterligere økt vakthold. Den 19. desember inntraff Filipstad-ulykken der en brann i et kullopplag på havneområdet Filipstad fikk 800 tonn ammunisjon til å eksplodere. Manus antok at dersom det ble foretatt noen sabotasjer da ville de få skylden for ulykken også. Flere sabotasjeforsøk ble gjort i løpet av 1943, men de slo alle feil av forskjellige årsaker. Den 23. februar 1944 fikk Gram og Judén plassert flere limpets ombord den nybygde patruljebåten «Doggerbank» på 780 tonn som lå ved Honnørbryggen. Sprengladningene eksploderte om morgenen dagen etter og båten la seg på den grunne havnebunnen. Den hadde fått store skader.

## Sjøheimevernets innsatsstyrke Bundle
Bundle var navnet til Sjøheimevernets Innsatsstyrke, basert i Horten. Den ble nedlagt i 2017.

## Se også
* Oslogjengen
* Operasjon Mardonius

## Referanser
ANZ Stadium

**ANZ Stadium** er et stadionanlegg i Sydney. Det er Australias nasjonalarena, og ble bygd til VM i rugby 2003.

Stadion var vertskap for både friidrett og fotball under Sommer-OL i 2000. Åpningsseremonien den 15. september samt avslutningsseremonien den 1. oktober ble også holdt på Olympiastadion.

## Referanser


## Eksterne lenker
*
Ranchi

**Ranchi** (hindi ) er den største byen og hovedstaden i den indiske delstaten Jharkhand. I år 2019 var det offisielle innbyggertallet på  personer, mens det i 2009 ble anslått at rundt  mennesker levde i byen.  Et av Indias eldste psykiatriske sykehus ligger i Ranchi. 

Navnet *Ranchi* benyttes også om distriktet rundt byen. Ranchi-distriktet hadde i 2011 offisielt 2&nbsp;914&nbsp;253 innbyggere og dekket 7&nbsp;574 km². 

Byen, som ligger 652 meter over havet, er sentrum for en stor jordbruksregion, der det først og fremst dyrkes ris, hirse, belgfrukter, oljevekster, te og bomull.
Intershop

**Intershop** var en kjede av regjeringskontrollerte butikker i DDR der bare hard valuta og senere Forumsjekker kunne brukes som betalingsmiddel. Østmark var ikke akseptert som betaling. Intershop var opprinnelig orientert mot besøkende vestfra, men ble senere også en mulighet for østtyskere til å kjøpe varer de ikke kunne få på annen måte. En utilsiktet konsekvens ble at vanlige østtyskere fikk innsyn i vareutvalget i vesten så de ble i stand til å sammenligne med det heller begrensede utvalget i sitt hjemland.

## Litteratur
* Jonathan R. Zatlin, *The Currency of Socialism – Money and Political Culture in East Germany*. Cambridge University Press 2007 ISBN 0521869560

## Eksterne lenker
* "Intershop – Der kleine Westen" (MDR 2005) *På tysk*

## Liknende butikkjeder

* Torgsin – Sovjetunionen
* Beryozka – Sovjetunionen
* Genex (postordere) – Øst-Tyskland
* Baltona – Polen
* Pewex – Polen
* Tuzex – Tsjekkoslovakia
* Corecom – Bulgaria
* Vennskapsbutikkene – Folkerepublikken Kina
Strømsveien (Oslo)

**Strømsveien** (1-51, 131-325, 4-120, 134-352) er en vei i Oslo som går igjennom bydelene Gamle Oslo, Alna og Bjerke. Veien er fortsettelsen av St. Halvards gate på Galgeberg. Der veien skifter navn er det ingen kryss, men bygrensa mellom Kristiania og Aker lå der 1859-1878. Fra Ensjøveien blir veien til E6 et stykke. Strømsveien har felles trasé med Østensjøveien ved Helsfyr. Siste husnummer i veien er Nordre Lindeberg gård. Derfra følger Strømsveien samme trasé som E6 til bygrensen på Karihaugen, der den blir til riksvei 159.

Mellom Stubberudveien og Arvesetveien ligger Strømsveien bomstasjon.

Strømsveien er en gammel vei mellom gården Strøm i Rælingen og Oslo, og var en viktig innfartsvei til byen nordfra, blant annet for plankekjørere som skulle til sagtomtene på Grønland.

## Referanser
Forumsjekker

**Forumsjekker** (tysk: Forumscheck) var en type hard valuta i DDR. Navnet kom av at de var utstedt av Forum Außenhandelsgesellschaft der DDR m. b. H. Forumsjekker ble akseptert i Intershop-butikker som betaling for vestlige forbruksvarer. En Forumsjekk pålydende 1 Mark tilsvarte 1 D-Mark.

## Bakgrunn
DDR-borgere var fra 1979 forpliktet til å vekse alle typer valutaer inn i Forumsjekker, innen det var gått 24 timer etter at valutaen var kommet dem i hende. 
Etter at disse sjekkene ble innført av *Staatsbank der DDR* 16. april 1979 ble det forbudt for DDR-borgere å besitte utenlandske betalingsmidler. Målet for en slik lovgivning var å snarest mulig kunne få statlig kontroll over all innført vestlig valuta. For å gjennomføre loven kunne bare utlendinger bruke utenlandske betalingsmidler i Intershop-butikker. Kunder der måtte altså vise frem sitt pass. DDR-borgere kunne altså ikke dette og måtte til Statsbankens fillialer og veksle vestlig valuta inn i Forumsjekker.

Imidlertid ble det, i hvertfall i Berlin, fra midten av 1980-årene mulig også for DDR-borgere å betale direkte med D-Mark.

## Bruk
Sjekkene kunne bare brukes i Intershop-butikker. Der ble de behandlet som penger, det vil si at ved betaling ble vekslepengene betalt ut som Forumsjekker (mindre summer som 50 Forumsjekk-pfenniger ble ofte gitt i form av sjokolader verdt 10 pfennig stykket). På folkemunne ble sjekkene omtalt som «Monopolpenger».

## Sammenlignbare valutaer
Forumsjekkene var ikke bare et rent DDR-fenomen, også i de østeuropeiske landene fantes det lignende valuta. I Polen kunne man ved siden av US-dollar også betale med PeKaO-sjekker i Pewex- og Baltona-butikker. I Tsjekkoslovakia hadde man såkalte Tuzex-kroner.

I Kina måtte utlendinger fra 1980 til 1994 veksle sin valuta inn i Foreign Exchange Certificates (FEC). Mange transaksjoner og innkjøp i Vennskapsbutikkene var bare mulig med FEC.
På Cuba har det siden 1994 eksistert Peso convertible. Den erstattet fra 2004 fullstendig US-dollar som betalingsmiddel i cubanske «Dollarshops» og for turister. Til 2004 kunne dollaren anvendes ved siden av Peso convertible.

## Referanser
7. serierunde i 2. divisjon avdeling 4 2009

**7. serierunde i 2. divisjon avdeling 4 2009** startet 29. mai og ble avsluttet med én kamp 2. juni.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Trajtsjo Kostov

**Trajtsjo Kostov Dzjunev** (bulgarsk: Трайчо Костов Джунев; født 17. juni 1897 i Sofia, død 16. desember 1949) var en bulgarsk politiker, tidligere president i ministerrådet og generalsekretær i sentralkomiteen i Bulgarias Kommunistparti.

Kostov ble dømt til døden av bulgarsk høyesterett. Den arrangerte rettssaken mot ham og ti andre ble holdt i Sofia fra 7. desember til 14. desember 1949. To dager senere ble han henrettet.

Kostov hadde vært den ledende figuren i Bulgarias Kommunistparti. I de første årene etter september 1944 var han, selv om han var mindre kjent enn Georgi Dimitrov og Vasil Kolarov, antagelig den mest aktive mannen i ledelsen av kommunistpartiet.

## Referanser
Svart boks

I vitenskap, informatikk og ingeniørvitenskap er en **svart boks** et system hvor man kan observere inngang og utgang (eller overføringskarakteristikkene), uten at man kjenner den interne virkemåten. Begrepet kan brukes til å referere til mange indre funksjoner, for eksempel en transistor, motor, algoritme, menneskelig hjerne, en institusjon eller regjering. For å analysere et åpent system med svartboks-tilnærming tar man bare i betraktning stimulus og respons.

Det motsatte av en svart boks er et system der de indre komponentene eller logikken er tilgjengelige for inspeksjon, som vanligvis kalles en hvit boks.

## Se også
* Ferdskriver

## Referanser
Mark der DDR

**Østtysk mark** (tysk: Mark der DDR), vanligvis kalt *Ostmark* i Vest-Tyskland og kun *Mark* i DDR, var valutaen i DDR. Dens ISO 4217 valutakode var DDM. Valutaen ble offisielt kalt Deutsche Mark fra 1948 til 1964, Mark der Deutschen Notenbank fra 1964 til 1967, og fra 1968 til 1990 Mark der DDR. En mark var delt inn i 100 pfennig, på tysk *Pfennige* (Pf).

## Mynter
Den første utgaven av mynter i 1948 var laget av aluminium. Dette gjaldt valørene 1, 5 og 10 pfennig, mens 50-pfennigmyntene var av aluminium-bronse i 1950. Aluminium 1 mark, 2 mark og 50 pfennig ble satt i sirkulasjon i 1956, 1957 og 1958. I 1969 ble det introdusert 20-pfennigmynter av messing og nikkel-bronse 5-markmynter fra 1968. I en periode på flere måneder etter juli 1990, da Deutsche Mark ble innført som valuta, fortsatte skillemynt fra DDR-perioden å sirkulere i det tidligere DDR som lovlig valuta, fordi Bundesbank ikke kunne levere mynter raskt nok til å erstatte den tidligere DDR-valutaen.

### Minnemynter

## Sedler

## Eksterne lenker
* Historisk sedler av Den tyske demokratiske republikk (på tysk)
Strømsveien

**Strømsveien** er en vei eller gate i følgende kommuner/fylker:
* Strømsveien (Akershus), i kommunene Lørenskog og Skedsmo
* Strømsveien (Oslo)
* Strømsveien (Vestfold), i Horten kommune
Škoda Yeti

**Škoda Yeti** er en liten SUV som kom til Norge i september 2009.

Den ble prøvekjørt i Norge, som det første landet i verden, av journalister fra bilblader.

Bilen ble levert med følgende motorer:
* 1.2 TSI med 103 hestekrefter/77 kW (forhjulstrekk)
* 1.8l TSI med 158 hestekrefter/118 kW (4x4)
* 2.0l TDI CR med 108 hestekrefter/81 kW (forhjulstrekk, 4x4)
* 2.0l TDI CR med 138 hestekrefter/103 kW (4x4)
* 2.0l TDI CR med 167 hestekrefter/125 kW (4x4)

## Referanser


## Eksterne lenker
*
Trynefaktor

**Trynefaktor** er et uttrykk som brukes om en tidvis brukt vurderingsgrunnlag benyttet av lærere, dørvakter, rekrutterere og andre yrkesgrupper som har i arbeid å vurdere andre menneskers egnethet i forskjellige henseender eller kunnskaper innenfor et avgrenset område.

I uttrykket trynefaktor ligger det at man i tillegg til, eller istedenfor den saklige vurderingen som skal gjøres, ser på hvorvidt vedkommende har et pent og tiltalende ansikt. Enkelte mener også at en persons oppførsel eller væremåte inngår i trynefaktoren, men her finnes det uenighet.

Tiltak for å unngå trynefaktor i utdanningssammenheng kan være for eksempel å ha to sensorer ved en muntlig eksamen eller å ha anonyme vurderinger av skriftlig arbeid.

## Eksterne lenker
* – Alt for høy trynefaktor i utelivet – NRK
* Frykter for trynefaktor – Universitas
Matchbox Twenty

**Matchbox Twenty** (tidligere **Matchbox 20**) er et amerikansk rockeband som ble stiftet i Orlando, Florida i 1995. Bandet består av Rob Thomas (vokal, gitar og keyboard), Brian Yale (bass), Paul Doucette (trommer, rytmegitar) og Kyle Cook (sologitar).

## Historie
Bandet har solgt over 45 millioner musikkalbum. Debutalbumet *Yourself or Someone Like You*, ble utgitt i 1996. Albumet solgte over tolv millioner eksemplarer i USA, noe som kvalifiserte til diamantplate.

Mellom 2004 og 2007 tok bandet en pause da rytmegitarist Adam Gaynor sluttet. Da resten av bandet ble gjenforent i 2007 tok Paul Doucette over som rytmegitarist. De gav ut samlealbumet *Exile on Mainstream* samme år og fulgte det opp med en turne. Bandet tok nok en pause mens vokalist Rob Thomas tok fatt på en solokarrière, men bandet ble gjenforent i 2010.

## Utmerkelser
De mottok prisen for *Beste gruppe* under People's Choice Awards i 2004.

I 2009 mottok de prisen for *Most Played Foreign Work* under den australske APRA Awards for sangen  «All Your Reasons» fra albumet *Exile on Mainstream*.

Bandet har blitt nominert til Grammy Award for sangen «Push» fra albumet *Yourself or Someone Like You* i 1998, albumet *Mad Season* i 2001, albumet *More Than You Think You Are*, samt sangen «Unwell» fra samme album i 2004.

De ble nominert til American Music Award i 1998 for albumet *Yourself or Someone Like You* og i kategorien *Favorite Pop/Rock New Artist*, samt i 1999 for *Favorite Pop/Rock Band/Duo/Group*, i 2003 for *Favorite Pop/Rock Band/Duo/Group* og *Fan's Choice Award*.

I 1998 ble de nominert til MTV Video Music Awards i kategoriene *Best Group Video* og *Viewer's Choice* for sangen «3AM» fra albumet *Yourself or Someone Like You*.

## Diskografi
**Studioalbum**
* 1996: *Yourself or Someone Like You*
* 2000: *Mad Season*
* 2003: *More Than You Think You Are*
* 2012: *North*

**Samlealbum**
* 2007: *Exile on Mainstream*

## Medlemmer
**Nåværende**
* Rob Thomas – vokal
* Paul Doucette – slagverk (1995–2007) gitar (2007–)
* Brian Yale – bassgitar
* Kyle Cook – gitar

**Tidligere**
* Adam Gaynor – gitar (1995–2005)

## Referanser


## Eksterne lenker
* 
* 
*
Arja Saijonmaa

**Arja Enni Helena Saijonmaa** (født 1. desember 1944 i Sankt Michel i Finland) er en finsk sanger.

Arja Saijonmaa slo igjennom som sanger i Skandinavia med låten «Jag vill tacka livet» (Inti-Illimani, Violeta Parras «Gracias a la vida»), og var en veldig populær artist på 1970-tallet. I 1987 var hun med i Melodifestivalen med melodien «Högt över havet», som kom på andreplass, og i 2005 med «Vad du än trodde så trodde du fel», som ble sist i en delfinale.

Tidlig på 1970-tallet deltok hun på en konsert med Mikis Theodorakis i Helsingfors. På konserten leste hun noen av hans tekster på finsk. Da hun også ble bedt om å synge en av hans sanger, oppdaget Mikis Theodorakis talentet hennes, og inviterte henne til å bli med i hans orkester. Dette førte til et mangeårig samarbeid mellom Saijonmaa og Theodorakis, og flere felles plateutgivelser.

Seinere samarbeidet hun med det chilenske eksilorkestret Inti Illimani. Med dette orkestret holdt hun sin første konsert i Oslo høsten 1979, i kjellerlokalet i Chateu Neuf.

Arja Saijonmaa har spilt in ca. 35 album. Hun har også vært med i flere filmer, blant andre *[[Anna Svärd (film)|Anna Svärd]]* og *[[Herr Puntila och hans dräng Matti (film)|Herr Puntila och hans dräng Matti]]*.

## Diskografi
### På finsk
* 1972 *Laula kanssani toveri*
* 1972 *Arja Saijonmaa & Mikis Theodorakis*
* 1973 *Koko yön minun poikani valvoi*
* 1975 *Huomenta sydämeni*
* 1979 *Jokainen arkiaamu – Arja Saijonmaa & Mikis Theodorakis Ateenassa*
* 1979 *Miten voin kyllin kiittää*
* 1981 *Ruotsiin ja takaisin*
* 1983 *Ystävän laulu*
* 1985 ''La Cumparsita''
* 1988 *Arja Saijonmaa & [[George de Godzinsky]] Finlandia-talossa*
* 1989 *Yhteinen taivas ja maa*
* 1993 *Paijaa mua*
* 2000 *Sydänten silta*
* 2006 *Rakkaus on rohkeutta*

#### Nyutgivelser
* 1985 *Valitut laulut*
* 1988 *Arja Saijonmaa* (2 LP)
* 1995 *20 Suosikkia: Ystävän laulu*
* 2001 *20 Suosikkia: [[Satumaa]]*
* 2007 *Tähtisarja – 30 suosikkia* (2 CD)

### På svensk
* 1977 *Det är tid att sjunga sånger*
* 1977 *Tango Jalousie*
* 1978 *Arja Saijonmaa i Stockholms konserthus*
* 1979 *Jag vill tacka livet*
* 1981 *Sånger från asfalt och ängar*
* 1982 *Leksar och parfym*
* 1987 *Högt över havet*
* 1988 *Arja sjunger [[Zarah Leander|Zarah]]*
* 1989 *Samma himmel, samma sol*
* 1994 ''La Cumparsita''
* 1998 *Bara du kommer*
* 1999 *En bro av gemenskap*
* 2003 *Arja Nära*

#### Nyutgivelser
* 1994 *Arja's bästa*
* 2000 *Guldkorn*
* 2002 *100%* (2 CD)
* 2005 *Vad du än trodde så trodde du fel*

### Andre språk
* 1976 *Bonjour mon coeur*
* 1983 *Es ist Zeit*

## Filmografi
Arja Saijonmaa har vært med i følgende filmer:
* 1969 *Punatukka*
* 1969 *Pohjan tähteet*
* 1978 *Restauranten*
* 1979 *Charlotte Löwensköld*
* 1979 *Her Puntila och hans dräng Matti*
* 1985 *Puntilan isäntä ja hänen renkinsä*
* 1985 *Ur en kos dagbok*
* 1985 *[[Havlandet]]*
* 1986 *På liv och död*
* 1988 *Clark Kent* (TV-serie)
* 2007 *Stjärnorna på Slottet* (TV-serie)
* 2019 *Melodifestivalen*

## Referanser


## Eksterne lenker
* 
* 
*
Statens teaterråd

**Statens teaterråd** (etablert 1937, nedlagt 1966) var en hjelper til departementet i 
teaterspørsmål, og det arbeidet for fremming av de statsstøttede teatrene.  

Komiteen ble initiert i innstillinger fra Statens teaternemnd av 1935,
opprettet ved stortingsvedtak 1937 og fikk instruks  gitt av Kirke- og undervisningsdepartementet den 9. september 1938.  Ved nedleggelsen hadde man syv medlemmer, oppnevnt av 
departementet. Et nytt teaterråd ble opprettet i 1972.
## Referanser
Lenge leve dronningen

***Lenge leve dronningen*** (originaltittel: *Lang leve de koningin*) er en nederlandsk fantasyfilm for barn fra 1995, regissert av Esmè Lammers.

Den originale filmversjonen er på 118 minutter, men det eksisterer også en versjon på 3 timer.

## Handling
Sara er 8 år gammel, med stor fantasi, som aldri sett sin far. Alt moren hennes ønsker å fortelle Sara er at faren hennes bor i Sør-Afrika. Hun mistrives, og gjør det ikke særlig godt på skolen. Hun blir venn med Victor, som har et sjakkspill med ekstra fine brikker. Han forteller Sara et eventyr om sjakkspillet, og brikkene blir levende for Sara. Gjennom eventyret lærer hun å spille sjakk. Hun blir plukket ut til å være med i en sjakk-turnering hvor verdensmester i sjakk, Bob Hooke, deltar. Men når Victor blir syk midt under sjakk-spillet, skynder Sara seg for å ta ham med seg hjem. I hastverket glemmer hun igjen sjakk-brikkene sine. Når Bob Hooke går etter henne for å levere tilbake sjakk-settet, oppdager han at Sara faktisk er datteren hans.

## Medvirkende
* Maya van den Broecke – Sort dronning
* Lisa De Rooy – Suzanna de Waal, Saras mor
* Cas Enklaar – Hvit løper
* Derek de Lint – Bob Hooke, Saras far
* Rudolf Lucieer – Lærer
* Pieter Lutz – Saras bestefar
* Tiba Tossijn – Sara
* Serge-Henri Valcke – Sort konge
* Monique van de Ven – Hvit dronning
* Jack Wouterse – Hvit konge
* Rene Nijmen – Victor

### Norsk dubbing
* Unn Vibeke Hol
* Kai Remlov
* Birgitte Victoria Svendsen
* Karl Sundby
* Nils Ole Oftebro

## Referanser


## Eksterne lenker
*
Torgsin

**Torgsin** (russisk: ****) var statsdrevne butikker som fantes i Sovjetunionen mellom 1931 og 1936. Navnet var et akronym av **torgovlia s inostrantsami** (russisk: торговля с иностранцами), «handel med utlendinger». I motsetning til de senere Beryozka-butikkene var Torgsin-butikker åpne for sovjetiske borgere, forutsatt at de hadde adgang til hard valuta, gull eller juveler. Torgsin ble etablert etter Sovnarkom-formannen Vjatjeslav Molotovs ordre 5. juli 1931 og oppløst 1. februar 1936. http://www.pseudology.org/Documets/Torgsin.htm.

Andre land hadde senere lignende hard valuta-butikker, som Intershop i DDR og Vennskapsbutikkene i Kina.

## Eksterne lenker
* "Sklar's Stores," ''Time'', November 9, 1931 
* Short page on Torgsin stores from website devoted to Bulgakov's ''Master & Margarita''
* Homepage of Prof. Elena Osokina of the University of South Carolina who is writing a book on Torgsins.

## Liknende butikkjeder
* Intershop – DDR
* Beryozka – Sovjetunionen
* Genex (postordre) – Øst-Tyskland
* Baltona – Polen
* Pewex – Polen
* Tuzex – Tsjekkoslovakia
* Corecom – Bulgaria
* Vennskapsbutikkene – Folkerepublikken Kina
QuakeWorld

***QuakeWorld*** (forkortet **QW**) er en oppdatering av id Softwares flerspiller deathmatch-spill Quake, som forbedrer spillets flerspillerfunksjoner, blant annet TCP-/IP-støtte, for å tillate folk med oppringt modem å få bedre respons når de spiller på internettservere. Moderne bredbåndforbindelser som kabel og DSL har også ha stor nytte av den forbedrede nettverkshåndteringen. Offisiell id Software-utvikling stoppet med testutgivelsen av QuakeWorld 2.33 den 21. desember 1998. Siste offisielle stabile versjonen var 2.30.
## Referanser
Inge Berge

**Inge Berge** (født 19. mai 1970) er en norsk sanger, gitarist, multi-instrumentalist, produsent og låtskriver, fortrinnsvis virksom i USA. Berge vokste opp på Hallingby på Ringerike og spilte trombone i Hallingby skolekorps.

Han har gitt ut albumene *[[The Zerosum]]* (2007) samt *[[10 True Things & A Filthy Dirty Lie]]* (2010) og har også skrevet musikk for bl.a. teaterstykker av Israel Horovitz.

## Diskografi
* 2007 *[[The Zerosum]]*
* 2010 *[[10 True Things & A Filthy Dirty Lie]]*

## Referanser
Jon Abrahamsen

**Jon Arne Abrahamsen** (født 1951) er en norsk tidligere fotballspiller som var målvakt og fikk tre A-landskamper for . 

Han spilte for IL Domen på heimplassen Kiberg i Vardø kommune, og hadde så tre år for Polarstjernen IL fra Vestre Jakobselv i Vadsø kommune, begge i hjemfylket Finnmark. Fra 1973 var han målvakt i 2. divisjon fotball for herrer 1973 for FK Mjølner i Narvik, der han tok over etter Herbert Randal. Han debuterte i tillegg for Nord-Norges landsdelslag i fotball.

Før 1975-sesongen meldte han overgang til Bodø/Glimt, hvor han var med på å vinne Cupen i 1975. Våren 1975 var han også i troppen for det såkalte «Presselaget» som trente med landslaget. Abrahamsen ble av VG utpekt til «Årets keeper» i 1980. Han spilte så i 1981 tre kamper for Norge under Tor Røste Fossen. Det ble tre tap, 0–1 borte mot , 1–2 hjemme for  og 1–3 borte for .

Han ble senere teknisk medarbeider for Widerøe. Abrahamsen spilte 72 kamper for Bodø/Glimt i øverste nivå i norsk fotball.

## Referanser


## Eksterne lenker
*
Norsklæreren

***Norsklæreren*** er et medlemsblad for Landslaget for norskundervisning. I *Norsklæreren* er fagartikler, essay, brev, kåserier, taler og så videre om litteratur og media, om det norske og det ikke-norske, om muntlig og skriftlig språk. I *Norsklæreren* finnes nytt om formidling og metodikk, og ikke minst omtale av ny faglitteratur og lærebøker.

## Eksterne lenker
* Nettutgave av Norsklæreren  passordbeskyttet, kun tilgjengelig for medlemmer av Landslaget for norskundervisning